มีเพศสัมพันธุ์กับแฟนล่าสุดเดือนพ.ค แต่ประจำเดือนก็มาปกติ แต่จะมีช่วง2-3เดือนก่อนพ.ค ประจำมาเยอะมากและมาทั้งเดือนเคยไปตรวจแล้วคะบอกเป็นผนังพังพืดเราหนาเลยทำให้ออกมาเลยทำให้มีประจำเดือนเรื่อยๆ แต่เดือนมิ.ยกับ ก.ค ประจำดือนไม่มา แต่เดือนนี้มีมูกใสๆปนเลือดออกมากระปิดกระปรอยออกมาไม่เยอะเป็นมาได้อาทิตกว่าๆแล้วคะ แต่ไม่มีอาการร่วมอะไรเลยปกติ ดมกลิ่นแล้วกลิ่นคาวเลือดปกติ แนะนำทีคะควรไปพบไหมคะ
สวัสดีค่ะ จากอาการดังกล่าวนั้น เลือดที่ออกมาอาจเป็นเลือดที่ออกผิดปกติจากช่องคลอดที่ไม่ใช่รอบเดือน ซึ่งอาจเกิดจาก-เนื้องอกมดลูกหรือปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วยแนะนำว่าถ้าประจำเดือนมาไม่สม่ำเสมอร่วมด้วย ควรไปพบสูตินรีแพทย์เพื่อหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์